  Виталий Пронин Зар-Медло гуртлы 260 ар тырмонэз пусъён быдэс нунал кыстӥськиз. Шунды ӝужамлэсь азьло ик шур дуре люкаськизы чорыгасьёс «Зарни чорыг» ӵошатсконэ. Гуртоос кӧлыны ярато вылэм, лэся, — чорыг сиыны малпасьёс трос ӧй вал. Но пумен калык люкаськиз мини-футболъя ӵошатсконэ. Зар-Медлое лыктӥзы быдэс районысь 7 командаос, ӟырдыт ӵошатсконын вормизы кузёос. «Эшъёс ке вань» концерт сярысь веранэз ик ӧвӧл ни — шаерысьтымы тодмо артистъёсты учкыны лыктӥз пичиез но, бадӟымез но. Ӝытазе дискотека бере инмез югдытӥз салют.  